
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/24-003/1641
URBROJ: 251-13-11-16/002-24-3
Zagreb, 26. kolovoz 2024.


Z A P I S N I K

s 40. sjednice Vijeća Mjesnog odbora „Nikola Tesla“ održane 26. kolovoza 2024. u 18.00 sati, u prostorijama Mjesnog odbora „Nikola Tesla“, Ozaljska ulica 16.

Prisutni članovi Vijeća: Margareta Čotić, Vanja Spirin, Hrvoje Vraneš, Ivan Žanić
Odsutni članovi Vijeća: Luka Kamenečki, Ivana Zovko, Dario Dedić

Predsjednica Vijeća Mjesnog odbora „Nikola Tesla“ Margareta Čotić otvara sjednicu, pozdravlja sve prisutne te utvrđuje da je na sjednici prisutno 4 od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje Zapisnik s 39. sjednice te konstatira da je Zapisnik  prihvaćen JEDNOGLASNO.

Predsjednica predlaže dopunu dnevnog reda točkama:
· Prijedlog zaključka o hitnoj potrebi izrade projekta Poboljšanja funkcioniranja prometa na području Mjesnog odbora „Nikola Tesla“
· Prijedlog zaključka o postavljanju kante za pseći izmet na sredini Dubovačke ulice
· Prijedlog zaključka o potrebi čišćenja i ispiranja šahtova i slivnika ulične odvodnje na području Mjesnog odbora „Nikola Tesla“

Predsjednica daje na glasanje prijedlog dopune dnevnog reda i konstatira da je dopuna prihvaćena JEDNOGLASNO.

Predsjednica predlaže 
DNEVNI RED

1. Prijedlog Godišnjeg izvještaja o izvršenju Financijskog plana Mjesnog odbora „Nikola Tesla“ za 2023.
2. Prijedlog zaključka o hitnoj potrebi izrade projekta Poboljšanja funkcioniranja prometa na području Mjesnog odbora „Nikola Tesla“
3. Prijedlog zaključka o postavljanju kante za pseći izmet na sredini Dubovačke ulice
4. Prijedlog zaključka o potrebi čišćenja i ispiranja šahtova i slivnika ulične odvodnje na području Mjesnog odbora „Nikola Tesla“
5. Aktualna problematika
6. Pitanja, prijedlozi i obavijesti

koji je prihvaćen JEDNOGLASNO.

Ad 1. Prijedlog Godišnjeg izvještaja o izvršenju Financijskog plana Mjesnog odbora „Nikola Tesla“ za 2023.

Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu te daje prijedlog zaključka na glasanje.
Vijeće Mjesnog odbora „Nikola Tesla“ JEDNOGLASNO donosi

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Nikola Tesla'' za 2023.


Članak 1. 
Godišnji izvještaj o izvršenju Financijskog plana Mjesnog odbora ''Nikola Tesla'' za 2023. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	 
	RASHODI
	85.150,00
	85.150,00
	81.633,82
	95,87

	3
	RASHODI POSLOVANJA
	85.150,00
	85.150,00
	81.633,82
	95,87

	32
	Materijalni rashodi
	85.150,00
	85.150,00
	81.633,82
	95,87

	323
	Rashodi za usluge
	71.960,00
	71.960,00
	71.519,87
	99,39

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	71.960,00
	71.960,00
	71.519,87
	99,39

	 
	ODRŽAVANJE JAVNIH POVRŠINA
	34.020,00
	34.020,00
	33.584,50
	98,72

	 
	ODRŽAVANJE NERAZVRSTANIH CESTA
	37.940,00
	37.940,00
	37.935,37
	99,99

	329
	Ostali nespomenuti rashodi poslovanja
	13.190,00
	13.190,00
	10.113,95
	76,68

	3291
	Naknade za rad predstavničkih i izvršnih tijela, povjerenstava i slično
	11.940,00
	11.940,00
	9.952,27
	83,35

	3299
	Ostali nespomenuti rashodi poslovanja
	1.250,00
	1.250,00
	161,69
	12,93



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora ''Nikola Tesla''.

Ad 2. Prijedlog zaključka o hitnoj potrebi izrade projekta Poboljšanja funkcioniranja prometa na području mjesnog odbora „Nikola Tesla“

Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO je donijelo

Z A K LJ U Č A K

1. Vijeće Mjesnog odbora „Nikola Tesla“ traži hitnu izradu projekta Poboljšanja funkcioniranja prometa na području Mjesnog odbora „Nikola Tesla“.
2. Sastavni dio ovog Zaključka je obrazloženje.
3. Ovaj se Zaključak dostavlja Vijeću Gradske četvrti Trešnjevka – sjever.  

OBRAZLOŽENJE

Ovo je Vijeće, samo ove godine, u više navrata dobilo prijave mnogih građana o nepropisnim parkiranjima/vožnji/bicikliranju/pješačenju suprotno zakonima i horizontalnoj i  vertikalnoj signalizaciji, nedostatku signalizacije, potrebi sredstava usporenja prometa, potrebi fizičkih barijera parkiranja, češćem obilasku i komunalnih i prometnih redara, upozorenja o ozbiljnoj opasnosti za ljude na području mjesnog odbora, te stoga, a temeljem nekoliko dopisa tadašnjeg Gradskog ureda za prostorno uređenje, izgradnju grada, graditeljstvo, komunalne poslove i promet od 28. i 29. srpnja 2021. koje je tada podijelilo informaciju da je u izradi projekt Poboljšanja funkcioniranja prometa na području mjesnog odbora „Nikola Tesla“ traži hitnu izradu i implementaciju istog.
Dodatno je u prostorije mjesnog odbora došla skupina zainteresiranih građana sa sljedećom argumentacijom o potrebi donošenja cjelovitog rješenja:
„Prijedlog Mjesnom odboru „Nikola Tesla“ povodom zaključaka 1 i 2 prve točke dnevnog reda sa 39. sjednice MO održane 10. srpnja 2024. (EB, KJ)
Na zadnjoj sjednici MO prva točka dnevnog reda odnosila se na rješavanje prometne problematike u Jankomirskoj i Taborskoj ulici. Vijeće MO predložilo je češće kontrole komunalnih i prometnih redara te kažnjavanje nepropisno parkiranih automobila duž tih dviju ulica. Također je vijeće MO predložilo izlazak komisije na očevid kako bi se donijelo najbolje rješenje kako se ne bi automobili parkirali na nogostupu i ispred ulaska u dvorišta.
Komentar EB i KJ: - zašto samo Jankomirska i Taborska? Po kojem kriteriju? Što je s ostalim ulicama? Kako se mogu pravila (neovisno o njihovu funkcioniranju u praksi) provoditi tako nedosljedno? I druge ulice, skoro sve na području MO-a imaju te probleme.
· koja komisija? U kojem sastavu? Nikad na očevid nije izašla nikakva komisija (koja se postavlja kao preduvjet rješavanja problema). Prometni redari nisu nikakva komisija.  
*Odluka o uređenju prometa – članak 15., st. 1.: „Javno parkiralište mora biti označeno prometnom signalizacijom“ – ako ćemo se dosljedno držati propisa i pravilnika, onda parkiranje na kraju Jankomirske (kod vrtića Bajka, s lijeve strane) također ne smije biti dopušteno, makar je prometni redar rekao da može.
· članak 10., st. 1.: „Nogostupi moraju biti široki najmanje 1,6 m i višom razinom ili na drugi način odvojeni od kolnika.“ – postojeći nogostupi nisu toliko široki, nisu odvojeni višom razinom, a ni nije jasno što znači „drugi način odvojeni od kolnika“ – znači li to kanal? Ako da, po čemu, s obzirom na to da u dosta ulica kanal se nalazi nasred kolnika. To treba bolje regulirati, tj. bolje odrediti aktima kako bi bilo jasno što je koji dio ceste te kako bi se, sukladno tome, pravedno i dosljedno mogla primjenjivati pravila.
Komentar EB i KJ: Sukladno obama člancima, primjer dobre prakse na prostoru našega MO-a jest Dubovačka ulica koja sa svoje lijeve strane ima jasno naznačeno vertikalnom i horizontalnom signalizacijom parkirna mjesta, dočim je s desne strane nogostup koji nije parking. Predlažemo da se primjer Dubovačke primijeni i na ostale ulice gdje je to moguće na području MO-a. Ako i gdje nije moguće, potrebno je prometno rješenje koje se neće preko noći „preko koljena“ lomiti na stanovnicima.
Nadalje, zaključci MO-a vezani uz točku dnevnog reda Jankomirske i Taborske ulice u međusobnoj su kontradikciji – dok se pod dijelom 1.) zaključka predlaže kažnjavanje, u dijelu 2.) zaključka predlaže se „donošenje najboljeg rješenja“. Logički i kronološki, prvo se treba „donijeti najbolje rješenje“ (nije se donijelo), a onda se, sukladno njemu, ići prema kažnjavanju. Ako je dio zaključka da se ide prema donošenju najboljeg rješenja, onda to svakako treba prethoditi kažnjavanju, a dosadašnja praksa donijela je samo kažnjavanje. 
Također je praksa prometnih redara odstupala od ideje da nema parkiranja na cesti (dio 3.) zaključka) jer su za jedan dio ceste paušalno odredili da se vozila mogu parkirati, makar to nije naznačeno niti vertikalnom niti horizontalnom prometnom signalizacijom.
PRIJEDLOG EB i KJ: - zaustavljanje kažnjavanja parkiranih vozila u Jankomirskoj ulici (i drugdje gdje su takvi prostorni uvjeti – nažalost, veliki dio našeg MO-a) do pronalaska adekvatnog prometnog rješenja sukladno dijelu zaključka koji spominje „komisiju za donošenje najboljeg rješenja“, a uvažavajući dosljedno sve važeće propise i akte, te uz konzultaciju s građanima i stanarima (prema izradi prometne studije za ovo područje – u koju bi bili uključeni predstavnici policije, struke, Grada i građana) 
· prijedlog da MO predloži traženje adekvatnog prometnog rješenja za cijeli kvart (područje MO, po potrebi i šire), a ne samo za neke ulice“

Ad 3. Prijedlog zaključka o postavljanju kante za pseći izmet na sredini Dubovačke ulice

Predsjednica informira prisutne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO je donijelo



Z A K L J U Č A K

1. Vijeće Mjesnog odbora „Nikola Tesla“ traži postavljanje kante za pseći izmet na sredini Dubovačke ulice.
2. Sastavni dio ovog Zaključka je obrazloženje.
3. Ovaj se Zaključak dostavlja Vijeću Gradske četvrti Trešnjevka – sjever.  
 
OBRAZLOŽENJE

U Dubovačkoj ulici na zagrebačkom kvartu Trešnjevka dnevno cirkulira ogroman broj pasa. U ulici živi velik broj pasa, ali i mnogi vlasnici šeću svoje pse kroz ovu ulicu zbog praktične zelene površine duž ulice koja vodi do livade. Budući da psi obavljaju nuždu duž ove ulice, a vani su izložene samo kante za bio otpad kuća, vlasnici pasa primorani su bacati izmet u te kante, u plastičnim vrećicama koje nisu bio razgradive. Pseće vrećice nije moguće kupiti u bio formatu u trgovinama. Zbog nedostatka kanti, vlasnici ne skupljaju izmet svojih pasa ili ga nepropisno odlažu, što stvara nezadovoljstvo ostalih stanovnika ulica.

Ad 4. Prijedlog zaključka o potrebi čišćenja i ispiranja šahtova i slivnika ulične odvodnje na području Mjesnog odbora „Nikola Tesla“

Predsjednica informira prisutne o predmetu rasprave i odlučivanja. U raspravi sudjeluje član Vijeća  Ivan Žanić. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO je donijelo

Z A K L J U Č A K

1. Vijeće Mjesnog odbora „Nikola Tesla“ predlaže pregled, čišćenje i ispiranje šahtova i slivnika ulične odvodnje na području Mjesnog odbora na redovnoj bazi.
2. Sastavni dio ovog Zaključka je obrazloženje.
3. Ovaj Zaključak dostavlja se Vijeću Gradske četvrti Trešnjevka - sjever.

OBRAZLOŽENJE

Ovo je Vijeće još 15.7.2021. tražilo čišćenje i uređivanje slivnika i šahtova na redovnoj bazi no nažalost isto se ne provodi kako je Vijeće tražilo. Dodatno su zaprimljene prijave zabrinutih građana s molbom uređenja kanalica kvartovskih ulica jer su iste zarasle u korov i travu i time kanalice ne čine svoju funkciju odvodnje oborinskih i drugih voda. Samo jedan, najbliži primjer, obraslih kanalica u Zorkovačkoj ulici nalazi se na slici: 

Dodatna primjedba, dolazi jesen, više kiša, a nadležne službe ne prazne i ne čiste šahtove već podosta vremena. U šahtovima ima svakojakog smeća i otpada koji blokiraju upojnu moć šahtova i riskiraju se poplave.


Ad 5. Aktualna problematika

Predsjednica obavještava članove Vijeća o akciji susjednog Mjesnog odbora „Silvije Strahimir Kranjčević“ „Trakošćanska se budi“ s planiranim datumom 22. 9. 2024. i poziva članove Vijeća da sudjeluju vlastitim štandom gdje bi odgovarali na upite građana/prezentirali rad MO/održali radionicu/igranje nekih igara.

Ad 6. Pitanja, prijedlozi i obavijesti

Raspravljalo se i o primljenim mailovima i ostvarenom u zadnjih mjesec dana:
1. Zahtjev za očuvanjem zadnje javne zelene oaze na Trešnjevki Sjever
2. Nacrt prijedloga Odluke o prostorima mjesne samouprave
3. Prijedlog dopune nacrta prijedloga Zaključka o popisu ulica po zonama i blokovima od srpnja 2024.
4. Nacrt prijedloga Zaključka o popisu ulica po zonama i blokovima
5. Z1 površina u vlasništvu Grada asfaltirana i koristi se kao privatni parking firme
6. Kostelska ulica Zagreb
7. Anketa u sklopu doktorske disertacije- istraživanje kvalitete života u Zagrebu
8. Pritužba na postupanje prometnih redara
9. Zorkovačka/Lepoglavska/Taborska/Dubovačka/Zvečajska/Okićka/Jankomirska/Ribnička/Kostelska očitovanje Odjela prometnog redarstva, daje se
10. Ponovno očitovanje Odjela prometnog redarstva, daje se
11. Zamolba za kupnju štednjaka i hladnjaka
12. Pritužba na postupanje prometnih redara, očitovanje, daje se
13. Zahtjev za korištenje prostora mjesne samouprave
14. Žalba stanara Bosiljevske ulice 51, Trešnjevka; dostavlja se
15. Koševi za pseći izmet
16. Sljedeće sjednice
17. Re: Događanja u kvartu


Sjednica je završila u 19:00 sati.

                                                                                                                                           
                                                                                                            				    Predsjednica
                  Zabilježila:                                                                                    	                    Vijeća Mjesnog odbora
             Margareta Čotić                                                                                     	                           „Nikola Tesla“

                                                                                                                   			          Margareta Čotić, v.r. 

Prilog: izvješće o glasanju


Izvješće o glasanju na 40. sjednici

	
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka 4.
	
	

	MARGARETA ČOTIĆ
	+
	+
	+

	LUKA KAMENEČKI
	
	
	
	
	
	

	VANJA SPIRIN

	+

	IVANA ZOVKO
	
	
	
	
	
	

	IVAN ŽANIĆ

	HRVOJE VRANEŠ

	DARIO DEDIĆ
	
	
	
	
	
	

	
	
	
	
	
	
	

	*  ZA=  +
	
	
	
	
	
	

	    PROTIV=  —
	
	
	
	
	
	

	    SUZDRŽAN=  0

